Ak nē! Draugi, kas ir tas?
Es taču jums, cietpauri, teicu,
ka Mollijas dzimšanas dienu nesvinēsim.
Cik naža emodži man jums jānosūta,
- lai jūs saprastu, cik tas ir nopietni? - Jā. Paldies, Nikolas.
Draugi, iepriekšējā dzimšanas diena bija sliktākā diena manā mūžā.
Tāpēc es nolēmu, ka šogad nesvinēšu.
Es tas nebiju. Man patīk izpildīt e-pastu prasības.
Jā, māsīc. Mēs ne. Es pat nezināju, ka tev šodien ir dzimšanas diena.
Bet tas, ka tu esi Dvīņi,
izskaidro daudzas manas problēmas ar tevi.
Tad no kā tas ir?
Īsti nezinu, bet mums jāiet iekšā, lai varam
savā darbavietā pastrādāt.
Ja vien tā nav bumba. Kādam tur jāiet pirmajam.
Domāju, ka jāsūta iekšā mūsu vismazāk vērtīgais cilvēks.
Vairs ne vārda!
Eju iekšā.
Kas, ellē, notiek?
"Atver mani!"
Kas, pie velna, ir šis?
Daudz laimes, skaistā!
Velns parāvis! Kāds maita!
Jā, vai ne? Arī es vēlos, kaut būtu pie tevis.
Bet, kā zini, es trenējos gaidāmajam ceļojumam kosmosā.
Formāli tas nav kosmoss. Vienkārši augstu. Augšējā eksosfēra.
Zini, es atcerējos pirmo reizi, kad svinējām tavu dzimšanas dienu.
Kad iedzērām par daudz sodžu. Visu nakti dziedājām karaoki.
Mēs dziedājām dziesmiņu, kuru - domāju - tu atcerēsies.
Es varu tev parādīt pasauli
Turpini, Mollij!
Teic man, princese
Kad pēdējo reizi ļāvi sirdij izlemt?
Varu atvērt tev acis
- Pāri, uz sāniem, apakšā - Ak dievs! Tas vēl turpinās.
Kā lidojot ar burvju paklāju
Pavisam jauna pasaule
Jauns, fantastisks skatījums
Neviena, kas teiktu mums nē Vai kur jādodas
- Vai ka sapņojam - Tā, beidziet! Beidziet dziedāt!
- Pavisam jauna pa... - Beidziet dziedāt!
- Lūdzu! Beidziet dziedāt! - Atvaino!
Es nevaru atstāt princi Alī pusratā.
Tā. Kāds aizvāciet tos mēslus no šejienes!
Aizmirsīsim, ka šī ir mana dzimšanas diena.
Iešu uz savu kabinetu, lai sāktu strādāt.
Nikolas, atnes manu nosnaušanās spilvenu un acu masku!
Vai gribi nodziedāt vēl vienu?
Vai proti "The Boy Is Mine"?
- Džon, lūdzu, spēlē "The Boy Is Mine"! - Tas taču nav Siri, Einslij!
NEPIETIEK LĪDZEKĻU
AMERIKAS BIRŽA
NOKAVĒTS MAKSĀJUMS PĒDĒJAIS BRĪDINĀJUMS
- Ei! - Domāju - varbūt gribi ēst,
tāpēc atnesu tev simtprocentīgi
ar dzimšanas dienu nesaistītus Cheez-It krekerus.
Paldies.
Ceru, ka pirmīt neuzvedos pārāk nenormāli.
Nē. Manas šķiršanās pirmajā gadadienā es pilnīgi zaudēju savaldīšanos.
Esmu atbrīvojusies no visa, kas saistīts ar Džonu, izņemot vienu -
megajahtu.
Gribi tikt vaļā arī no tās?
Tā jahta simbolizē visu, kas manā laulībā bija šķērsām.
Tā nebija dāvana man. Tas bija iegansts, lai Džons visiem varētu parādīt,
ka var nopirkt lielāko jahtu pasaulē.
Vīrieši. Mēs esam bērnišķīgi, bet arī vardarbīgi un dumji.
Labā ziņa - man ir pircējs.
Tāpēc es prātoju, vai tu varētu man palīdzēt pārskatīt galīgo līgumu.
Tas ir diezgan sarežģīts. Eliņa izmaksas un neparedzēti nodokļi.
Biju ar mieru jau, kad teici "sarežģīts". Es piedalos. Kas ir pircējs?
Zviedru miljardieris Emīls.
Monaco Grand Prix mūsu luksusa ložas bija blakus.
Kurā gadā tas bija? Laikam nebūšu tevi pamanījis.
Tā, jautrīti! Ja nāksi man līdzi,
būs daudz bagātnieku sarunu.
Attieksme būs jāpatur pie sevis.
Ei, dāmām taču patīk rupji tipi ar attieksmi.
Tikšanās laikā es to neteikšu.
- Jā. - Jā. Es jau sapratu. Jā. Labi.
Paņemiet katrs planšeti! Šodien mums ir svarīgs darbs.
Planšete!
Jūtos tik varena. Es to panācu.
Šodien mēs strādāsim... ielās.
Klauvēsim pie durvīm, sarokosimies, ieklausīsimies cilvēkos.
Satiksim dīvaiņus un skatīsimies,
kā viņu pretīgā mute stāsta garlaicīgus stāstus
- par viņu stulbo dzīvi. Izlaidīšu. - Tas ir obligāti.
Viesnīca "Telpa ikvienam" ir gandrīz gatava.
Mums vajag sabiedrības atbalstu, tāpēc iesim pie uzņēmējiem
un lūgsim, lai viņi parakstās par atbalstu.
Noslaucīju putekļus Marlīnai. Viņa man ir, kopš Obama startēja uz Senātu.
Man patīk iet no vienām durvīm pie otrām.
Balto cilvēku dažādā reakcija, ieraugot mani uz sliekšņa, -
- ļoti izklaidējoši. - Es tevi saprotu.
Kad ieklīstu viņu pagalmos, arī tad baltie kļūst dīvaini.
Es atvainojos.
Joprojām nesaprotu, kāpēc gribi tajā iesaistīt mani.
Es taču esmu pārāk seksīgs, lai tur ietu...
Tu gribi, lai eju, tieši tāpēc, ka esmu seksīgs.
Loģiski.
Ļoti gudri.
Tu esi laba vadītāja.
Ir tomēr skaista, ne?
Jā, ir gan. Grūti nepiekrist.
Ei, kad uz megajahtas jāiet uz tualeti,
vai tas pa taisno aiziet okeānā
vai no tā atbrīvojas vēlāk?
Labs jautājums.
Es nebiju atbildīga par jahtas kanalizāciju.
Es gribēju, bet man atteica.
Žēl gan.
Jā, tas man sagādāja vilšanos. Tiešām.
- Mollij! - Emīl!
Kā iet tavam puišeļa krāniņam?
Mollij, cik mīļi!
Tu zviedriski proti pietiekami, lai liktu samulst.
- Vai nav mīļi, Bjārk? - Ja.
Pietiek, Bjārk!
Zviedrijā bērniem jābūt redzamiem, ne dzirdamiem.
Vai viņš ir bērns?
Man ir 12.
Un kas ir tavs draugs? Tik glīts! Tu izskaties pēc zviedra.
Es neesmu zviedrs. Bet senči ir ļoti dažādi.
Īri, skoti, angļi un mazliet velsieši.
Nez kā viņi visi satikās?
Jūs esat smieklīgs. Es gribu uztaisīt parūku no jūsu matiem.
Šodiena gan ir aizraujoša, ko?
Parakstīsim līgumus, un jahta būs tava.
Es atvainojos, Mollij, bet jūtu, ka man tā jāizstaigā vēlreiz.
Emīl, piedod,
bet tu to esi izstaigājis jau četrreiz.
Bet man mugurā nebija zilais uzvalciņš.
Gribu, lai viss saskanētu.
Protams. Es...
- Es saprotu - tas ir nozīmīgs lēmums. - Ja.
Labi. Mēs pagaidīsim.
Tam nevajadzētu būt ilgi. Varbūt pāris stundu.
Izbaudi Longbīču! Te ir daudz interesantu smaržu.
Ej!
Bjārk, ej pa priekšu! Man nepatīk Amerikas vējš.
Iztaisies lielāks, lai es to nejūtu.
Ak dievs!
Es ļoti gribēju pielikt tam punktu.
Ei, zini, tur tālāk ir tirdzniecības centrs.
Mēs varētu nosist laiku tur.
Tirdzniecības centrs? Tiešām?
Jā.
Neesmu tādā bijusi kādus 20 gadus.
Nu, tad mēs noteikti iesim tur. Nāc! Mums jākrāj soļi. Ejam!
Nu, man jau ir 0,3 kilometri. Man tas ir rekords.
Nāc!
Nu labi.
Tā, komanda, sadalīsimies!
Domāju: varam sarīkot sacensību - kurš dabūs vairāk parakstu.
Tā ir motivēšanas taktika, ko iemācījos no čaļa vārdā Deivids Akselrods.
Neviens viņu nezina.
Tas ir tas, kurš ar veseri blieza pa arbūziem.
Viņš blieza arī citur.
Man ir ideja. Ja nu puiši sacenstos pret meitenēm?
Manas baznīcas pasākumos vienmēr ir puiši pret meitenēm.
Einslij, uz kādu šīzisku baznīcu tu ej?
Tā nav šīziska.
Tā ir Deviņu baznīca Vilšīras bulvārī.
Deviņu kā?
Nezinu. To es mēģinu noskaidrot.
Man tiešām patīk tā ideja, Einslij.
Labi, sāksim!
Un zināt ko? Uzvarētājiem es uzsaukšu saldējumu.
Ko? Vai zināji, ka tieši domāju par saldējumu?
Neesmu to ēdis kopš rīta.
Jā, es to neesmu ēdis, kopš 7 gadu vecumā sāku ievērot diētu,
bet man patīk uzvarēt,
jo tikai tā cilvēkiem var iepatikties. Tāpēc es piedalos.
Mēs tiksim galā.
Jums, puiši, nav izredžu.
Lai uzvar labākā komanda!
Labi. Tie esam mēs.
- Man ataust tādas atmiņas! - A-ha.
Ak dievs, Claire's!
Man bija tik daudz izsitumu no viņu rotaslietām.
- Un Things Remembered. - Jā.
Es vienmēr esmu gribējusi iegravētu fotorāmi no turienes.
Kāpēc nenopirki?
Tu smejies? Tie maksā kādus 30 zaļos.
Vai zini, cik čokeru par to var nopirkt Claire's?
Vai tas nav nomierinoši, ka tirdzniecības centri ir vienādi?
- Jā. - Apgaismojums, kioski,
pusaudžu bari, kas izraisa nepatikšanas.
Jā. Zini, es biju viens to tādiem pusaudžiem.
Ko? Nu nē.
- Es biju īsts negantnieks. - Ja?
No vietējā lielveikala mani izmeta trīs reizes.
- Par ko? - Par visādiem gājieniem.
Reiz es uzskrēju augšā pa lejupejošu eskalatoru.
- Jaukais, nevainīgais Arturs? Nu nē! - Jā.
Sindija Ngujena bija džeza grupas seksīgākā meitene.
Viņai patika tikai sliktie, tāpēc bija jāizceļas.
- Un izdevās? - Jā, protams. Sievietēm dumpinieki patīk.
Paskat, kas te. Man patīk šis ar dārgakmeņiem.
Un vai šis ir Vorhols?
Tas ir Čakijs.
Viņš ir ļoti spēcīgs mākslinieks. Ļoti aizkustinoši.
Mollij! Paskaties!
- Ko tu dari? - Es teicu.
Esmu īsts Arturs Fonzarelli.
Kungs, nokāpiet no eskalatora
un tūlīt apsēdieties uz sola!
Es atvainojos. Nē, es ne... Sapratu. Jā.
Nu velns!
Tam vajadzētu būt viegli. Kad man bija ap 20, es šajā apkaimē dzīvoju
un biju praktiski mērs.
Mērs, kas lietoja ketamīnu un dzīvoja kopā ar piecām švakām dragkvīnām, bet tomēr.
Es tavu dzīvi nesaprotu, bet man patīk, cik tā ir krāsaina.
Es viņu pazīstu. Tas ir Endijs.
Atvaino! Ko, pie velna, tu te dari?
Vācu parakstus mājokļu projektam.
- Tas būs nabagiem, bet viņi ir jauki. - Vai tu par mani ņirgājies?
Atvaino - vai esmu ko palaidis garām?
Jā, mēs abi sagājāmies.
Un tad viņš mani uzmeta tajā pašā nedēļā, kad nomira mans suns.
Tā. Tu tagad esi mazliet dramatisks.
Mums tas bija diezgan nopietni - kādus sešus mēnešus.
Un tad pēkšņi tu uz manām ziņām un zvaniem vairs neatbildēji.
Domāju - tev kaut kas noticis.
Es neteiktu "diezgan nopietni".
Mēs tolaik gulējām arī ar citiem.
Es nē!
"Dārgo kaimiņ!
"Telpa ikvienam" ir dinamisks mājokļu risinājums nelaimē nonākušiem cilvēkiem."
Tā. Jūs abi - ārā!
Ārā!
Ei, klau! Es atvainojos par to, kas tur notika.
Tas čalis bija jucis. Nezinu, kas viņam lēcies.
Īsts izsekotājs!
- Kā tu uzdrīksties nākt manā sulas bārā? - Ak kungs!
Nopietni?
Sveiks, tu! Kā klājas, Denjel?
- Esmu Devons. - Jā.
Nu, uz to nav jāiespringst.
Bija domāts, ka kopā brauksim uz Havajām, bet lidostā tu neieradies.
- Un pēc tam vairs necēli telefonu. - Nu beidz!
Vai tu par to vēl dusmojies?
Protams. Es grasījos tevi iepazīstināt ar savu māti,
un tad tu izgaisi.
Viņa joprojām netic, ka esmu gejs.
Tiešām?
Ei, vai ir kāda iespēja, ka tu varētu parakstīt šo apliecinājumu?
Zini ko? No tavas sejas izteiksmes redzu, ka nav. Lai tev laba diena!
Nekad vairs te nenāc!
- Ak dievs, Deren! Nav jau tik traki... - Dieva dēļ - viņš ir Devons!
Skaidrs. Esmu drošs, ka ar to domāts tavs diņķis.
Es sapratu. Iesim prom!
Draugs, tev ļoti paveicās, ka tiki cauri ar brīdinājumu.
Tas apsargs teica,
ka eskalators ir trešais biežākais nāves cēlonis Kalifornijā.
Vai tā varētu būt?
Nezinu.
Man te patīk. Kā man patīk pārtikas zona!
Klasiska Amerika.
Dažāda. Atvērta visiem. Nobarojoša.
Zinu. Žēl, ka bērni šurp vairs nenāk.
Šodien bija ļoti jautri.
Šķiet - mums sen nav bijusi iespēja tā izklaidēties kā agrāk.
Nu, šis bija traks gads mums visiem. Un īpaši tev.
Šķiet - pēdējā laikā es daudz ko uztveru saasināti.
Liekas - Korsikā es tiešām salaidu dēlī ar Džonu.
Vai mēs ar tevi nesarunājāmies, kad atšāvās tas helikopters?
Jā. Es atceros.
Tā nakts bija liela kļūda.
Es tikai ceru, ka cilvēki mani nenicina.
Nē. Tā nav.
Šķirties ir ķēpīgi. To zina visi.
Esi pārliecināts?
Jā, pilnīgi.
Tev nevajadzētu par sevi šaubīties.
Cilvēki tevi mīl.
Tu esi forša. Ar tevi ir viegli sarunāties.
Tu esi jautra.
Tu esi perfekta.
Zini - kā jau visas sievietes ir perfektas.
Un stipras.
Un, zini, satriecošas.
Paldies. Visu sieviešu vārdā.
Iešu izmest šīs bulciņas,
- pirms cukurs mūs abus nogalina. - Laba doma.
Paskaties uz roku!
Nē, pēc jums. Lūdzu.
Jā. Tā. Es pacelšu. Jā. Nav, par ko.
Lūdzu. Viss labi. Nav, par ko.
Jā. Jums tāpat.
Sveiks, Emīl!
Mollij! Paldies par pacietību.
Laba ziņa. Vairs nekādu pārbaužu. Es jahtu ņemu.
Līgumus esmu parakstījis un tūlīt tos atdošu.
Tu re! Lieliska ziņa. Paldies, Emīl.
Man prieks, ka beidzot to nokārtojām.
Jā, jā. Man tāpat.
Noliec! Ronis.
- Atnes savus nažus! - Ja.
Vai tas bija Emīls?
Jā. Pilnīgs trakums.
Viņam vajagot vēl pāris stundu uz jahtas, pirms parakstīt līgumu.
- Kāds stulbenis! - Pilnīgs stulbenis.
Tāpēc - nezinu.
Laikam mums jānosit vēl pāris stundu.
Kur iesim vispirms?
Vienmēr esmu gribējis aiziet uz Hot Topic, bet man ir bail.
Mums ir jau 63 paraksti.
Nu, 62. Viens ir parakstījies kā Džeremijs Penis.
Bet varbūt viņš tiešām ir Džeremijs Penis.
Cik laba sajūta - atkal staigāt pa ielām!
Tāds satraukums, kad kāds saka: "Jā, labi, manis pēc. Parakstīšu."
- To nepārspēj nekas. - Nē.
- Un kā veicas puišu komandai? - Mums veicas lieliski. Paldies.
Ir pāris problēmiņu, bet būs labi.
Labi. Tad ķerieties pie darba!
Šķiet - jums mūs jāpanāk.
Nav jau sacensība.
Ir jau nu gan.
Jo uzvarētājs dabūs saldējumu. Aukstu un ņammīgu.
Kāpēc tu šodien tā uzvedies, Einslij?
Līdz vēlākam!
Eju iekšā.
Tā. Mums jāsarauj. Vai tevis dēļ būs vēl kāda problēma?
Būs labi. Vienkārši ejam!
Pag! Varbūt ne šajā veikalā, jo... Nē.
Man ar tevi jārunā.
Klau! Protams, ka saldējumu es gribu,
bet jūtu, ka te ir lielāka problēma.
Tie puiši bija ļoti sarūgtināti.
Vienalga! Nav mana vaina, ka cilvēki ar mani ir kā apsēsti.
Vai gazele dusmojas uz lauvu par to, ka viņš ēd citu gazeli?
Nē. Seksa ekosistēmā ir plēsēji un ir upuri.
Vai sauc sevi par seksuālu plēsēju?
Geju randiņu dzīve tāda ir.
Mēs viens otru emocionāli iznīcinām un ejam tālāk.
Domāju - tā ir tikai aizbildināšanās.
Zinu, ka dziļi iekšā zem tiem 0 % tauku ir ļoti iejūtīgs Lāčuks Nikijs,
kurš zina, ka puišus ir sāpinājis.
Nezinu. Laikam.
- Nesauc mani par Lāčuku! - Labi,
bet domāju - mēs abi zinām, ko vajag darīt.
Vajag iet iekšā un atvainoties.
Es zināju, ka teiksi "A" vārdu.
Pēc tam jutīsies labāk. Ievainojamībā ir spēks.
Un nošķirtībā ir seksīgums.
Un saldējumā ir garšīgums.
Labi. Lai būtu! Bet tikai tāpēc, ka negribu, lai uzvar Einslija.
Kungs! Vai taksometru izsaucāt?
Aizvedīšu uz Express vīriešu nodaļu.
Atvainojiet! Šī ir govs. Es prasīju zebru.
Jā. Zebra nobeidzās. Iedzēra sliktu Orange Julius.
Nekā cita mums nav.
Ak tā. Par to jums būs jāiedod atlaide.
Ei, tie braucamie domāti bērniem. Atkal jūs?
Kundze, lūdzu, nokāpiet no govs!
Nu nē, vecīt!
Nāc, laižamies! Lec virsū!
- Brauc, brauc! - Atā!
- Es cenšos. - Spied grīdā!
Visu labu, tizleni!
- Viņš ir aiz manis. - Ja? Iet vai skrien?
Iet. Lēni.
Atvainojiet - acumirkli!
Nē. Nē, nē.
Endij, lūdzu! Lūdzu, dod mums iespēju!
Nikolasam ir kas svarīgs sakāms.
Jā, labi.
Es tikai gribēju teikt: lūdzu, piedod, ka tevi uzmetu!
Tu nebiji to pelnījis. Tu neizdarīji neko sliktu.
Tu biji lielisks, un tā ir tikai mana vaina.
Patiesībā tu man tiešām patiki.
Un domāju, ka tur jau tā lieta, jo es nobijos.
Domāju, ka apsteidzoši tevi pametu,
lai man nebūtu jābaidās no atraidījuma,
kas lielā mērā ir bailes no nāves.
Domāju - tas viss sākās ar manu vectēvu.
Viņš bija vienīgais cilvēks, kas mani jebkad ir sapratis.
Tāpēc bija tik grūti redzēt, kā viņš ielūst ledū.
Tā. Domāju - ar to varam beigt.
Viņš nosala līdz nāvei, saprotams. Un arī es - emocionāli.
Un zini, kas ir trakākais? Es zaudēju nevainību tajā pašā dienā.
Tāpēc, kad vien redzu vecu, plikpaurainu balto vīrieti,
man rodas neiedomājama zaudējuma sajūta reizē ar uzbudinājumu, un...
Domāju - esam beiguši. Endij, vai parakstīsies?
Jā.
Paldies, Endij.
Tev taisnība. Tiešām jūtos diezgan labi. Jūtos vieglāk.
Jā, sākums ir labs.
Aizrunājies mazliet par tālu, bet mēs pie tā piestrādāsim.
Kā tu tagad vari sarakstīties?
- Vai neuztraucies? - Nē, būs labi.
Mollij, mēs esam personāla telpās.
Kas notika ar to dumpinieku, kurš skrēja augšā pa eskalatoru?
Viņš izauga, un viņam ir meita, ko viņš grib redzēt absolvējam vidusskolu.
Velsas kundze, es ļoti atvainojos, ka tā notika.
Saprotams, ka varat iet.
Vai aizvest jūs mājās?
Nē, nevajag. Paldies, Tomas. Būs labi.
Pavadīt nevajag.
Paldies.
Tā. Kas tas par vīru? Kas tikko notika?
Nu, nepatikšanu mums vairs nav.
Viss ir atrisinājies, jo es šo tirdzniecības centru nopirku.
Ko?
Tas viss pieder man.
Tu vari tā... Pag, vai tu to vari?
Jā. Tirdzniecības centriem tagad pārāk labi neiet.
Tāpēc visi ir ļoti apmierināti.
Tas ir vienreizīgi.
Vai vari to pārsaukt?
Ak pasaulīt! Vai mēs te varētu dzīvot?
Nu, es te nedzīvošu.
Bet es to rekonstruēšu un paturēšu visus darbiniekus,
jo tirdzniecības centrus mums vajag. Tie ir lieliski.
Zini, kā tu varētu to nosaukt?
"Pie Mollijas".
To mēs nedarīsim.
Nu labi. Varbūt ne tā izrunāju.
Tā. Kļūst jau vēls. Domāju - mums jābeidz.
Uz "trīs" pateiksim, cik parakstu mums ir.
Viens, divi, trīs.
- Trīssimt deviņi. - Viens.
Atvainojiet! Vai teicāt "viens"?
Tu dzirdēji pareizi.
Bet mēs paveicām kaut ko daudz svarīgāku.
Redzi, Nikolass kaut ko uzzināja par sevi un izauga kā cilvēks.
Un vai tad tas šoreiz nebija galvenais?
Nē, nemaz. Dāmas, uzsaucu saldējumu.
Nē. Beidz, Sofij! Tas ir ļauni.
Labi. Jūs, puiši, arī dabūsiet saldējumu.
Bet gribu, lai zināt: tas būs līdzjūtības saldējums -
glāzītē un bez garnējuma.
Ar to es samierināšos.
Kāpēc visiem saldējums?
Šis saldējums nav tavas dzimšanas dienas dēļ.
Nē. Šis saldējums ir tāpēc, ka mums visiem vienlīdz labi veicās parakstu vākšanā.
Nav tiesa.
Kur visu dienu bijāt jūs?
Nu, vispirms es pārdevu jahtu un tad nopirku tirdzniecības centru.
Cik jautri!
Mēs satikām Džeremiju Peni.
Skaidrs. Izklausās, ka mums visiem bijusi diezgan laba diena.
Ziniet, varbūt tomēr vajadzētu manu dzimšanas dienu pasvinēt.
Esam te visi kopā. Tas varētu būt kaut kas neliels.
Jā! Es zināju, ka pārdomāsi.
Tieši tāpēc es neatcēlu savu rezerves plānu.
Vietas luksusa ložā "Cēzarā". Mēs Vegasā skatīsimies Meraijas Kerijas koncertu.
- Ņemiet saldējumu līdzi! - Jūs dzirdējāt.
Nu šī glāzīte izskatās labi, vai ne, vafeles cilvēki?
Labi jums nopilināties!
Ei! Tu nāc?
Lai kā gribētos redzēt Meraiju, man jābrauc pēc meitas.
Protams. Es saprotu.
Vēl kas.
Kad bijām tirdzniecības centrā,
es aizšmaucu un dabūju tev kaut ko no Things Remembered.
Pieņēmu, ka puisis aiz letes zina, kā jāraksta Mollija...
MOLIJA
...bet kļūdījos.
Man patīk. Paldies.
Lai labi iet Vegasā! Ceru, ka tev būs lieliska dzimšanas diena.
Man jau bija.
Ei! Ko jūs darāt? Līdz koncertam ir trīs stundas,
un man vajag vismaz stundu, lai pirms Mimī nomestu svaru.
- Mums jābrauc. - Labi.
- Atā! - Atā!
Tulkojusi Inguna Puķīte